armvectores/hy_wikipedia_2023 huggingface dataset:
Խոհարար

Խոհարար, մարդ որի մասնագիտությունը ուտելիքի պատրաստումն է։ Կան նաև այդ մասնագիտության պաշտոններ տարբեր կազմակերպություններում, օրինակ՝ ավագ խոհարար, խոհարար հրուշակագործ և այլն։
Նավատորմում խոհարարին անվանում են կոկ։
Պատրաստում են ապուրներ, երկրորդ ճաշատեսակները և այլ ուտելիքներ։ Գիտեն, թե ինչպես ճիշտ պահեն մթերքը, պատրաստում են տարբեր ճաշատեսակներ ըստ բաղադրատոմսերի և կարողանում են կազմակերպել պատրաստումը։ Կազմակերպում է մթերքի պահպանումը, ըստ սանիտարահիգիենիկ կանոնների։ Չնայած նրան, որ խոհարարը պատրաստում է ուտելիքը ըստ բաղադրատոմսերի, նա նաև կարող է փոփոխություններ անել, կախված հումքի որակից և հաճախորդների քանակից։ Աշխատում է բարձր ջերմաստիճանի պայմաններում։
Խոհարարի մասնագիտություն կարող են ստանալ հատուկ քոլեջներում, միջին և բարձրագույն մասնագիտական հաստատություններում։


== Մասնագիտության տարատեսակներ ==
Շեֆ խոհարար (executive chef կամ head chef)Կազմակերպում է անհրաժեշտ մթերքի, հումքի և կիսաֆաբրիկատի ձեռք բերումը և պահեստում դրանք ճիշտ դասավարում, վերահսկում է դրանց պիտանելիության ժամկետը և նմուշակազմը։ Ուսումնասիրում է հաճախորդի պատվերները և կազմում ճաշացուցակը։ Վերահսկում է աշխատակիցների ճաշատեսակները պատրաստելու տեխնիկան, նրանց անձնական հիգիենան և սանիտարական պահանջները։ Կազմակերպում է խոհարարների ու արտադրության այլ աշխատակիցների տեղաբաշխումը և նրանց գրաֆիկը։ Կազմում է պատրաստի ուտելիքի խոտանորոշումը։Խոհարար հրուշակագործՄասնագիտացված է հրուշակեղենի պատրաստման մեջ։Խոհարար տեխնոլոգԿազմակերպում է պատրաստման գործընթացը։ Որոշում է հումքի որակը, հաշվարկում է ուտելիքի պատրաստման համար դրա անհրաժեշտ քանակը, դրանց կալորիականությունը, կազմում է ճաշացուցակը և գնացուցակը։ Պատրաստում է նոր ճաշատեսակներ և կազմում դրանց տեխնոլոգիական քարտերը։ Վերահսկում է ծախսված և ստացած ֆինանսը։Վարպետ խոհարարԿազմում է ճաշացուցակը, ուտելիքի պատվերները, պատրաստում է ճաշատեսակները, կատարում է զտումը, խառնումը, մանրացումը, կաղապարումը, լցոնումը, վերահսկում է ջերմաստիճանը, որոշում է ուտելիքի ուտելիքի պատրաստ լինելը, ըստ հոտի, արտաքին տեսքի, գույնի և համի և դրանք ձևավորում է գեղարվեստական կերպով։


== Հայտնի խոհարարներ ==
Ջադա Դե Լաուրենտիս (ծնվ.՝ 1970), իտալիա-ամերիկացի խոհարար։
Գորդոն Ռամզի (ծնվ.՝ 1966), բրիտանացի խոհարար
Ջեյմի Օլիվեր (ծնվ.՝ 1975), անգլիացի խոհարար


== Աշխարհի լավագույն խոհարարները ==
Աշխարհի լավագույն խոհարարների ոչ պաշտոնական խումբը ձևավորվել է 2010 թվականին և բաղկացած է 9 հոգուց։


== Կինեմատոգրաֆիայում ==
«Խոհարարները եկել են մրցույթի», գեղարվեստական ֆիլմ։
«Խոհարարը, գողը, նրա կինը և նրա սիրեկանը», անգլիա-ֆրանսիական ֆիլմ։
«Ամերիկյան խոհանոց», գեղարվեստական ֆիլմ։
«Неотразимая Марта» (Германия, Италия, Австрия, Швейцария, 2001 год)
«Գող խոհարարը», գեղարվեստական ֆիլմ։
«Խոհարար», գեղարվեստական ֆիլմ։
«Բեռլինյան ձևով եփած նապաստակ»
«Ռատատույ (ֆիլմ)», ամերիկյան մուլտֆիլմ։
«Կյանքի համը», 2007 թվականի ռոմանտիկ կատակերգություն։
«Փոքրիկ խոհարարի արկածները» (անգլ.՝ The Adventures of Food Boy), ամերիկյան կատակերգություն։
«Հոգևոր խոհանոց», 2009 թվականի կատակերգություն։
«Խոհանոց», 2012 թվականի ռուսական կատակերգություն։
«Շեֆ», 2012 թվականի ֆրանկ-իսպանական կատակերգություն։
«Խոհարարը անիվների վրա» (անգլ.՝ Chef), 2014 թվականի կատարկերգություն, որի ռեժիսորը և սցենարիստը Ջոն Ֆավրոն է։


== Արտաքին հղումներ ==
Չերնիգովսկոե (ավան, Լոզովայայի շրջան)

Չերնիգովսկոե (ուկրաիներեն՝ Чернігівське), ավան Ուկրաինայի Խարկովի մարզի Լոզովայայի շրջանում։ Հիմնադրվել է 1929 թվականին։
2001 թվականի տվյալներով Չերնիգովսկոե ավանում բնակվում էր 933 մարդ։ Բնակավայրը զբաղեցնում է 0,411 կմ² տարածք։ Բնակչության խտությունը կազմում էր 2270,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էնտոդերմ

Էնտոդերմ (հուն․՝ entós – «ներքին» և dérma – «մաշկ», կամ էնտոբլաստ), բազմաբջիջ կենդանիների ներքին սաղմնային թերթիկ, սաղմի երեք առաջնային շերտերից մեկը, որն առաջանում է սաղմի զարգացման ամենավաղ շրջանում։ Մյուս երկուսն են էկտոդերմը (արտաքին շերտ) և մեզոդերմը (միջին շերտ). էնտոդերմը ներքին շերտն է։
Նախաբերանների մոտ էնտոդերմը ծածկում է աղիքի առաջնային խոռոչը, նրանից առաջանում են միջին աղիքը և նրա բոլոր հավելյալ գեղձերը։ Երկրորդաբերանների մոտ ձևավորում է աղիքային խողովակի ներքին շերտը։
Ողնաշարավորների մոտ էնտոդերմից զարգանում է ամբողջ աղիքի լորձային թաղանթը և նրա հետ կապված գեղձերը (լյարդ, ենթաստամոքսային գեղձ և այլն)։ Ձկների մոտ, բացի դրանից, էնտոդերմից ձևավորվում են լողափամփուշտը և ներքին խռիկները, իսկ բարձրակարգ ողնաշարավորների մոտ՝ թոքերը։
Էնտոդերմը և նրա ածանցյալները քորդավոր կենդանիների մոտ ինդուկցիոն ազդեցություն են թողնում քորդամեզոդերմի և էկտոդերմի որոշ ածանցյալների (բերան, անուս, խռիկների ճեղքեր, արտաքին խռիկներ)  զարգացման վրա և իրենց հերթին նորմալ զարգացման համար կարիք ունեն էկտոդերմի և մեզոդերմի տարբեր շերտերից եկող ազդեցության։


== Ծանոթագրություններ ==


== Արտաքին հղումներ ==
Энтодерма — հոդված Սովետական մեծ հանրագիտարանից (ռուս.)
«Эмбриональные листы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Վոստոչնի (Բելայա Գլինայի շրջան)

Անվան այլ կիրառումների համար տե՛ս՝ ՎոստոչնիՎոստոչնի (ռուս.՝ Восточный), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 313 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոքսբուրգ ամրոց

Ռոքսբուրգ ամրոց (անգլ.՝ Roxburgh Castle), ավերված թագավորական ամրոց Շոտլանդիայի Սքոթիշ Բորդերս շրջանում։
Կառույցից տեսարան է բացվում դեպի Թվիդ և Թեվիոթ գետերի միախառնման կետը։ Ամրոցին կից բնակավայրը աճելով կազմել է Ռոքսբուրգ թագավորական քաղաքը։ 1460 թվականին շոտլանդացիների կողմից տարածքի գրավման ժամանակ ամրոցն ու քաղաքը ավերվել են։ Այժմ Ռոքսբուրգի ավերակները գտնվում են Ռոքսբուրգի դքսի նստավայր հանդիսացող Ֆլորզ ամրոցին պատկանող տարածքում՝ Քելսո քաղաքի գետի հակառակ կողմից։


== Պատմություն ==
Ըստ ավանդույթի, ամրոցը հիմնադրել է թագավոր Դավիթ I Շոտլանդացին, քանի որ այն առաջին անգամ հիշատակվել է մոտավորապես 1128 թվականին՝ վերջինիս իշխանության օրոք։  1174 թվականին Ռոքսբուրգը հանձնվել է Անգլիայի թագավորությանը՝ Ալնիքում Ուիլյամ Առյուծի գերեվարումից հետո, և դրանից հետո պարբերաբար գտնվել անգլիացիների տիրապետության տակ։ Շոտլանդացիները շատ են փորձել վերանվաճել ամրոցը։ Անգլիայի Էդուարդ I թագավորը 1306-1310 թվականներին ամրոցից կախված մի վանդակի մեջ բանտարկած է պահել շոտլանդացի արքայադուստր Մերի Բրյուսին։ 1314 թվականի փետրվարի 19-ին շոտլանդացի ասպետ սըր Ջեյմս Դուգլասը (ով հայտնի է որպես Սև Դուգլաս), ում զինվորները կովեր էին ձևացել, վերանվաճվել է ամրոցը, սակայն շուտով կրկին կորցրել այն։ Ամրոցի գրավումից հետո շոտլանդացիները քանդել են այն, և, ինչպես ներկայացված է Լեյներքոսթի ժամանակագրությունում. «այդ ամբողջ գեղեցիկ ամրոցը հավասարեցրին գետնին, ինչպես և այն մյուս ամրոցները, որ հաջողել էին գրավել, որպեսզի հանկարծ այլևս անգլիացիները երբևէ ամրոցները գրավելով տարածքների չտիրանան»։
1334 թվականի ձմռանը ամրոցը հանդիսացել է շոտլանդացիների դեմ Անգլիայի թագավոր Էդուարդ III-ի արշավի ռազմակայան։ 1417 թվականի շոտլանդացիների պաշարումից հետո ամրոցը գտնվում էր կիսավեր վիճակում։ 1460 թվականի շոտլանդացիների կողմից ամրոցի հերթական պաշարման ժամանակ հրանոթներից մեկի պայթյունից առաջացած մետաղական բեկորներից զոհվել է Շոտլանդիայի թագավոր Ջեյմս II-ը։ Սակայն, այնուամենայնիվ, շոտլանդացիները գրոհել և գրավել են ամրոցը, որից հետո Ջեյմսի կինը՝ Մերի Գուելդերս թագուհին հրամայել է հիմնովին ոչնչացնել ամրոցը։
1545 թվականին Կոպիտ սիրահետում անվանում ստացած Շոտլանդիայի ու Անգլիայի միջև պատերազմի ժամանակ Ռալֆ Բալմերի գլխավորած անգլիական զորամասը այդ վայրում կոմս Հերթֆորդի հրամանով կառուցել է մի ուղղանկյուն ամրոց։ Բոլոնիայի համաձայնագրի համաձայն 1550 թվականին այդ նորակառույց ամրոցը ևս կազմաքանդվել է։
Այժմ Ռոքսբուրգի ավերակները գտնվում են Ռոքսբուրգի դքսի նստավայր հանդիսացող Ֆլորզ ամրոցին պատկանող տարածքում՝ Քելսո քաղաքի գետի հակառակ կողմից։ Ամրոցից պահպանվել է միայն մեկ թումբ՝ հազիվ երևացող մի պատաշարով։


== Հետաքրքիր փաստեր ==
Հայտնի է, որ ամրոցի 1314 թվականի գրավումը Ջեյմս Հոգգի «Մարդու երեք ռիսկ» գրքի ներշնչման աղբյուրներից մեկն է եղել։


== Տես նաև ==
Սքոթիշ Բորդերսում գտնվող վայրերի ցանկ


== Ծանոթագրություններ ==


== Արտաքին հղումներ ==
Ամրոցի պատկերներըCANMORE/RCAHMS կայքում
Ամրոցի պատկերները SCRAN կայքում
Մերի Բլեք

Մերի Բլեք (անգլ.՝ Mary Black-O'Reilley, մայիսի 23, 1955(1955-05-23) կամ մայիսի 22, 1955(1955-05-22), Դուբլին, Իռլանդիա, Իռլանդիա), իռլանադացի երգչուհի և դերասանուհի։


== Կենսագրություն ==
Մերի Բլեքը ծնվել է 1955 թվականի մայիսի 22-ին, Շառլմոնտ-Սենտեում (Դուբլին, Իռլանդիա) ջութակահարի և երգչուհու ընտանիքում։ Բլեքն ունի երեք եղբայր և քույր. Շեյ Բլեք, Մայքլ Բլեք, Մարտին Բլեք և Ֆրենսիս Բլեք (ծնվ. 1960)։
Մերին սկսել է իր երաժշտական կարիերան 1975 թվականից, դառնալով «General Humbert» երաժշտական ֆոլկ խմբի մասնակից, որի շրջանակներում նա ճանապարհորդել և շրջագայել է Եվրոպայով, թողարկելով երկու ալբոմ՝ 1975 և 1978 թվականներին։ Խմբի կազմալուծումից հետո սկսել է իր սլո կարիերան։ 2000 թվականին «Իռլանդիայի ամենաբեղուն մարդիկ» ֆիլմում խաղացել է միսիս Բրաունի դերը։


=== Անձնական կյանք ===
1979 թվականից Մերին ամուսնացած է երաժշտական պրոդյուսեր Ջո Օ'Ռայլլիի հետ։ Զույգերն ունեն երեք երեխա՝ երկու տղա և մեկ աղջիկ. Քոնոր Օ'Ռայլլի (ծնվ. 1981), Դեննի Օ'Ռայլլի (ծնվ. 1985) և Ռոուշին Օ'Ռայլլի (ծնվ. 1988):


== Սկավառակագրություն ==


=== Ստուդիական ալբոմներ ===
Mary Black (1983)
Collected (1984)
Without the Fanfare (1985)
By the Time It Gets Dark (1987)
No Frontiers (1989)
Babes in the Wood (1991)
The Holy Ground (1993)
Circus (1995)
Shine (1997)
Speaking with the Angel (1999)
Full Tide (2005)
Stories from the Steeples (2011)


== Ծանոթագրություններ ==


== Արտաքին հղումներ ==
* Մերի Բլեքի պաշտոնական կայքը
Мэри Блэк (անգլ.) Internet Movie Database կայքում
Դոմուսչայ

Դոմուսչայ, գետ Միջերկրական ծովի ավազանում, Պիռամոս գետի վտակը։ Հոսում է Ջիբելիբերեքեթի շրջանով, Օսմանիե քաղաքի միջով։


== Ծանոթագրություններ ==
Բացբերան

Բացբերան, լեռ Հայկական լեռնաշխարհում, Զմշկածագի շրջանում, պատկանում է Բյուրակն-Մնձուրյան լեռնահամակարգին։ Երկու ճյուղով ձգվում է բավական երկար տարածության վրա։


== Ծանոթագրություններ ==
Arte

ARTE (ֆր.՝ Association Relative à la Télévision Européenne), ֆրանս- գերմանական արվեստի և մշակույթի ուղղվածությամբ հեռուստաընկերություն։ Հեռուստաալիքը հեռարձակումը սկսել է 1992 թ. մայիսի 3-ին, հեռարձակվում է ֆրանսերեն և գերմաներեն կեզուներով։ Հաղորդումները պատրաստվում են Arte France (նախկինում՝ La Sept) և ARTE Deutschland GmbH (ARD և ZDF հեռուստաընկերությունների դուստր ալիք) կողմից։ Ընկերության գլխավոր մասնաշենքը գտնվում է Ստրասբուրգում (Ֆրանսիա) և Բադեոն Բադենում (Գերմանիս)։ Հեռուստաալիքի բաժինն է 1.8% Ֆրանսիայում և 0.7% Գերմանիայում։ Արբանյակով հեռարձակվում է Եվրոպական բոլոր երկրներում։


== Արտաքին հղումներ ==
Պաշտոնական կայք
ARTE Ռադիոյի պաշտոնական կայք
ARTE's non free VoD ծառայություն


== Ծանոթագրություններ ==
Բարեկենդանի ու պասի պայքարը (նկար)

Բարեկենդանի և պասի պայքարը, Պիտեր Բրեյգել Ավագի նկարը (1559), որն գտնվում է Վիեննայի արվեստների թանգարանում։


== Սյուժե ==
Նկարի սյուժեում ներկայացվում է տոնը, որն անցկացվում էր միջնադարյան Ֆրանսիայում և Հոլանդիայում դիմակահադեսի վերջին օրը մեծ պահքից առաջ, որն կայանում էր բարեկենդանի և պահքի կեղմնակիցների կատակային կռվով։


== Նկարագրություն ==
Բրեյգելը նկարում պատկերում է այդ տոնի տոնակատարությունը, որն կայանում էՖլամանդական մի քաղաքի հրապարակում։ Մռայլ մի մարդ գլխարկով, նստած գինով տակառի վրա, ներկայացնում է դիմակահանդեսը։ Դիմակահանդեսի ձեռքերին գտնվում է գտնվում է նրա «զենքը» - շաղափը, որի վրա քսած է մսային զանգվածը։
Դիմակահանդեսի աջ կողմում գտնվում է նիհարավուն անսեռ պահքի կերպարը, նստած աթոռին, որն քաշում են դիմակահանդեսի կողմը երկու միանձնուհիները։ Պահքի գլխին գտնվում է մեղուների չուն - եկեղեցու ժուժկալության և հավատարմության նշանը։
Ծղուկ լեռ

Անվան այլ կիրառումների համար տե՛ս՝ Ծղուկ (այլ կիրառումներ)Ծղուկ, լեռնազանգված և հրաբխային լեռնագագաթ Հայաստանի Սյունիքի մարզի և Արցախի Հանրապետության Շահումյանի շրջանի սիահմանագլխին, Սյունիքի բարձրավանդակում, Ողջի և Որոտան գետերի ջրբաժանում։
Հսկա հրաբխային զանգված է։ Ունի 3581 մ բարձրություն, գագաթին կա ջրածածկ ոչ մեծ խառնարան, զառիթափ ու կտրտված լանջեր, որոնք ցածրանում են դեպի լեռնազանգվածը եզերող սարավանդները։ Շրջակայքում կան անտառներ, վերին մասում՝ ծանծաղ լճեր։
Կազմված է անթրոպոգենի դացիտներից ու անդեզիտաբազալտներից։ Գագաթին կա ջրածածկ ոչ մեծ խառնարան։ Լանջերը կտրտված են, շատ են քարացրոնները, լավային հոսքերը, պահպանվել են սառցապատման հետքեր։ Լանդշաֆտը լեռնատափաստանային է, գագաթը՝ ձնամերձ։


== Ժայռապատկերներ ==

Ուղտասար հնավայրում հայտնաբերվել են ավելի քան 2000 ժայռապատկերներ՝ ցրված լեռան ստորոտներում, հրաբխային խառնարանից գոյացած մանր լճակների շուրջ, ձորակներում և դարավանդներում։ Դրանք Սյունիքի հնագույն հուշարձաններից են։ Ժայռապատկերների մեծ մասը փորագրված է պղնձագույն և սև ժայռաբեկորների հորիզոնական կամ ուղղաձիգ հարթ մակերևույթներին՝ 2-6 սմ խորության, 2-20 մմ լայնության խորագծերով։
Ժայռապատկերների բովանդակությունը բազմազան է. դրանցում տեղ են գտել որսորդությանը, մարդուն շրջապատող բնաշխարհին, հմայական արարողություններին, տիեզերական պատկերացումներին, հատկապես արևի պաշտամունքին աղերսվող տեսարաններ։ Ուղտասարում ամենահին ժայռապատկերները վերաբերում են մ.թ.ա. V-IV հազարամյակներին։ Զանգվածեղ ժայռաբեկորների վրա դրոշմված են եղջերուների, գիշատիչների մեծադիր ծավալային պատկերներ։

		
		


== Տես նաև ==
Ուղտասար լեռ
Ուղտասարի ժայռապատկերներ


== Նշումներ ==


== Ծանոթագրություններ ==
Մտրպանք

Մտրպանք, գյուղ Արևմտյան Հայաստանում, Բիթլիսի վիլայեթի Սասունի գավառակում։ Գտնվում էր Մուշ քաղաքից 27 կմ հարավ՝ Խարզանի լեռների հյուսիսարևելյան լանջին՝ Սասնո ջուր գետի ակունքների մոտ։
1914 թվականին ուներ 12 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շումիլինսկայա

Շումիլինսկայա (ռուս.՝ Шумилинская), գյուղ (ստանիցա) Ռուսաստանի Դաշնության Ռոստովի մարզի Վերխնեդոնսկի շրջանում։ Շումիլինսկի գյուղական համայնքի վարչական կենտրոնն է։
Մալարս սյուր լա Տին

Մալարս սյուր լա Տին (ֆր.՝ Malarce-sur-la-Thines), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 241 մարդ, բնակչության խտությունը` 6.45 մարդ/կմ²։ Բնակավայրը զբաղեցնում է 37.34 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 160 կմ հարավ, Պրիվա քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 155 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 46։ Ակտիվության ցուցանիշը կազմում է 70,3 %։ 109 աշխատունակ մարդկանցից աշխատել է 81 անձ (50 տղամարդ և 31 կին)։ Գործազուրկ են եղել 28 անձ (12 տղամարդ և 16 կին)։ 46 անաշխատունակներից 4-ը եղել են աշակերտներ կամ ուսանողներ, 16-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ձագոիթկղաու

Ձագոիթկղաու (վրաց.՝ ძაგოითყაუ), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 860 մետր բարձրության վրա։ Շրջկենտրոն Քարելից հեռու է 11 կմ։


== Ծանոթագրություններ ==
Յոլ (Լոկչիմի վտակ)

Անվան այլ կիրառումների համար տե՛ս՝ Յոլ (այլ կիրառումներ)Յոլ  (ռուս.՝ Ёль ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոկչիմ գետի ձախ ափից 119 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018020
Կոդը ըստ հիդրոլոգիական հետազոտության (ՌԴ) — 103001802
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ռազդոլովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՌազդոլովկաՌազդոլովկա (ուկրաիներեն՝ Роздолівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Ռազդոլովկա գյուղում բնակվում էր 740 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Stay (երգ, Ռիհաննա)

Անվան այլ կիրառումների համար տե՛ս՝ Stay (այլ կիրառումներ)«Stay», բարբադոսցի երգչուհի Ռիհաննայի երգն է, համագործակցությամբ ամերիկացի երգիչ Միկի Էկոյի հետ։ Այն թողարկվել է 2013 թվականի հունվարի 7-ին, որպես Ռիհաննայի «Unapologetic» կոչվող թվով յոթերորդ ստուդիական ալբոմի երկրորդ սինգլ։ Երգը գրվել է Միկի Էկոյի, Էլոֆ Լոելվի և Ջասթին Փարքերի կողմից։


== Տեսահոլովակ ==


=== Նախապատմություն ===
Երգի տեսահոլովակի ռեժիսորն է Սոֆի Մյուլերը։ 2013 թվականի փետրվարի 10-ին, Գրեմմի մրցանակաբաշխության կարմիր գորգի հարցազրույցներից մեկում հայտնի է դառնում, որ երգի տեսահոլովակի պրեմիերան կայանալու է E! News-ի եթերում հաջորդ օրը՝ փետրվարի 11-ին։ Պրեմիերայից հետո, այն տեղադրվել է Ռիհաննայի VEVO էջում։


=== Սյուժե ===
Տեսահոլովակը սկսվում է հոսող ջրի կադրով։ Այնուհետև Ռիհաննան հանում է հագուստը և մտնում լոգարան։ Տեսահոլովակի մնացած ողջ ընթացքում երգչուհին երևում է մերկ՝ կանաչ ջրով լի լոգարանի մեջ։ Խոշոր պլանով հաճախակի ցուցադրվում է նրա տխուր դեմքը, որի մի կողմում հավաքվել են նրա խառնված և թաց մազերը։ Երգչուհին երբեմն գլուխը դնում է ծնկներին, իսկ նրա ուռած աչքերը նայում են առաստաղին։ Խոշոր պլանով ցուցադրվում է նրա ադամանդե ականջօղը և ներկված եղունգները։ Միկի Էկոն նույնպես նկարահանվել է տեսահոլովակում, որն իր հատվածը երգում է առանձին սենյակներում։ Տեսահոլովակի ավարտին Ռիհաննան արտասվում է, այնուհետև` սուզվում լոգարանի ջրի տակ։


== Մրցանակներ ==


== Հիթ-շքերթներ ==


== Հավաստագրեր ==
 2013 թվականի մայիսի 9-ին RIAA-ի թվային սինգլների հավաստագրումները ներառում են ոչ միայն ներբեռնումները, այլև աուդիո և/կամ վիդեո երգերի պատվերները


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Ումբրիա

Ումբրիա (իտալերեն՝ Umbria), մարզ Իտալիայում։ Տարածությունը 8456 կմ2 է։ Բնակչությունը կազմում է 896 742 մարդ։ Այս ցուցանիշով այն զբաղեցնում է 17-րդ հորիզոնականը։ Բնակչության խտությունը 106,05 մարդ/կմ2 է։
Ալեքսանդր Սպենդիարյանի հուշակոթող

Ալեքսանդր Սպենդիարյանի հուշակոթող, գտնվում է Երևանի Կենտրոն համայնքում՝ Նալբանդյան փողոցի թիվ 21 շենքի՝ Ալեքսանդր Սպենդիարյանի տուն-թանգարանի դիմաց։  Այդ շենքում Ալեքսանդր Սպենդիարյանն ապրել է կյանքի վերջին տարիներին՝ 1926-1928 թվականներին։ Հուշակոթողը տեղադրվել է 1979 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Հուշասյունը քառալեզու փորագրություն ունի. հուշասյան մի նիստին հայերեն ու անգլերեն, մյուսին՝ ֆրանսերեն ու ռուսերեն փաստված է. «Այս տանն ապրել է հայ մեծ կոմպոզիտոր Ալեքսանդր Սպենդիարյանը»։ Հուշակոթողի ճարտարապետը Ստեփան Քյուրքչյանն է, քանդակագործը՝ Դավիթ Բաբայանը՝ ներկայումս փարիզաբնակ Դավիթ Երևանցին։ Հուշակոթողի ներկայումս զգալիորեն տարբերվում է իր սկզբնական տարբերակից, քանի որ Դավիթ Երևանցին 2005 թվականին վերակերտել է հուշասյան հարթաքանդակները։


== Հեղինակ ==
Ճարտարապետ՝  Ստեփան Քյուրքչյան
Քանդակագործ՝ Դավիթ Երևանցի


== Ծանոթագրություններ ==
Բաբան (Հեքյարիի գավառ)

Անվան այլ կիրառումների համար տե՛ս՝ Բաբան (այլ կիրառումներ)Բաբան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոնրադ Վից

Կոնրադ Վից (մոտ 1400[…], Ռոթվայլեր[…] - 1446 կամ 1445[…], Բազել, Շվեյցարիա[…]), շվեյցարացի նկարիչ։ Ստեղծագործել է Բազելում և Ժնևում։
Գոթական ոճի սկզբունքներից անցնելով Վերածննդի արվեստին՝ Վիցը մարդկանց, ինտերիերի, քաղաքային և ալպիական բնանկարների պատկերներում հասել է պլաստիկական մեծ համոզչականության և բանաստեղծականորեն արտացոլել Ժնևի շրջակա բնությունը (հսկայական բազմանկարի մասերը, մոտ 1435, պատկերասրահ, Բեռլին-Դալեմ, Հանրային Գեղարվեստական հավաքածու, Բազել և այլ հավաքածուներ, Սբ․ Պետրոսի ավագ խորանի պատկերները, 1444, Արվեստի և պատմության թանգարան)։


== Ծանոթագրություններ ==
Օլջիատե Մոլգորա

Օլջիատե Մոլգորա (իտալերեն՝ Olgiate Molgora), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 5755 մարդ, խտությունը կազմում է 822 մարդ/կմ²։ Տարածքը կազմում է 7 կմ² Փոստային ինդեքս 23887։ Հեռախոսային կոդ՝ 039։
Քաղաքի հովանավոր պաշտպաններն են Սանտա Մարիան և Սան Զենոն Վերոնացին։ Տոնը նշվում է ապրիլի 12-ին։


== Ծանոթագրություններ ==
Օզազիո

Օզազիո (իտալերեն՝ Osasio), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 865 մարդ (2008 թվականի տվյալներով)։ Բնակչության խտությունը՝ 192 մարդ/կմ²։ Տարածքը՝ 5 կմ²։ Փոստային ինդեքսը՝ 10040։ Հեռախոսային կոդը՝ 011։
Օզազիոն սահմանակից է Կաստանիոլե Պիեմոնտե, Վիռլե Պիեմոնտե, Կարինյանո, Պանկալերի և Լոմբրիասկո համայնքներին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 011-9793038
Էլեկտրոնային փոստ.comune.osasio@libero.it
Պաշտոնական կայք.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժողովածու (2644)

Ժողովածու (2644), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2644 թվի տակ։ Ձեռագիրը գրվել է 1850―1857 թվականներին Ռուբեն Բաղդասարյան գրիչի կողմից Գորիում, Կ․ Պոլիսում։ Ստացողը եղել է Թադեոս Միհրդատյանը։ Գրված է թղթի վրա, որը ունի 26x21 չափս։ Ձեռագիրը կազմված է 300 թերթից։ Գրված է միասյուն շղագրով։ Կազմը` լուսանցազարդ։ Հիշատակարաններ՝ նախագաղափար 272բ (1661 թ), 211բ (1671թ), 220 (1676 թ), 254ա (1791 թ), գրիչ՝ 118բ, 211բ, 220ա, 254ա, 272բ և այլուր։


== Բովանդակություն ==
Մատթ․ Ուռհայեցւոյ Պատմութիւն Բագրատունեաց և այլոց։
Ֆրանձի Գէորգոսի Պատմութիւն յունաց տերութեան և Կ․ Պօլսոյ առման։
Մխ․ Գօշի Յաղագս միութեան մարգացելոյ բանին, Վասն արարչագործութեան, Յաղագս տնտեսիության խորհրդոյ Քրիստոսի․ Հարցում։
Վանականի վրդի Համեմատութիւն կտակարանց։ Կիր․ Երզնկացոյ թուղթ առ Կարնեցիո։
Տեսիլ մեթոդիոս։
Կոմիտասի որդի Սկիզբն Հաւատոյ։
Սիւնեցւոյ Յաղագս Հիմնարկութեան եկեղեցւոյ։
Յովհ․ Կամենցոյ Պատմութիւն պատերազմին խօթինու։
Վարդ․ Հայկազնոյ Տաղ ի վերայ գերեզմանի Գր․ Վկայասիրի։
Առ․ Բաղիշեցւոյ Պատմութիւն Ներս․ Շնորհալոյ (չափ․)։
Էօժենի Պոռէի պատմութին աւերակացն Անւոյ։
Գր․ Տղայի Գոյ յիս գիտութիւն։


== Ծանոթագրություններ ==
Լուկոշկինսկի

Լուկոշկինսկի (ռուս.՝ Луко́шкинский), գյուղ Ռուսաստանի, Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսա Խորիո

Մեսա Խորիո (հուն․՝ Μέσα Χωριό), գյուղ Կիպրոսի Հանրապետության Պաֆոսի շրջանում։ Ըստ 2011 թվականի տվյալների՝ բնակչությունը կազմում է 440 մարդ։ Տեղակայված է Մեսոյի գյուղից 1 կմ դեպի արևելք։


== Ժողովրդագրություն ==


== Ծանոթագրություններ ==
Վելիժի շրջան

Վելիժի շրջան (ռուս.՝ Велижский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1927 թվականին։ Վարչական կենտրոնը՝ Վելիժ։


== Աշխարհագրություն ==
Շրջանի տարածքի մակերեսը կազմում է 1473 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12217 մարդ։ Բնակչության խտությունը կազմում էր 8,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(5067) Օքսիդենսիալ

(5067) Օքսիդենսիալ (անգլ.՝ Occidental), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,803277 ա. մ., առավելագույնը մոտենում է 2,5854 ա. մ. հեռավորության վրա և հեռանում 3,0212 ա. մ.։ Արեգակի շուրջ մեկ ամբողջական պտույտ է կատարում 1714,34 երկրային օրվա ընթացքում, իր ուղեծրով շարժվելով միջինում 0,209993 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5067) Օքսիդենսիալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դինամիկա (երաժշտություն)

Անվան այլ կիրառումների համար տե՛ս՝ Դինամիկա (այլ կիրառումներ)
Դինամիկա (հուն․՝ δύναμις՝ ուժ, զորություն), երաժշտության մեջ․

Հնչման ուժգնության երևույթը և դրա ուսմունքը։ Երաժշտական երկի բովանդակության (բնույթի, տրամադրության) բացահայտումը խոշոր չափով կախված է նրա հնչման հարաբերական ուժգնությունից, կատարման ընթացքում դրա փոփոխություններից, մասնավորապես՝ դինամիկական հակադրությունների կիրառումից։ Դինամիկայի երանգները նոտաներում նշվում են իտալերեն բառերով և սրանց սկզբնատառերով։ Լատինական նամագրության մեջ եղել են միայն շեշտեր, հայկական խազերում, Կոմի-տասի տվյալներով՝ ձայնուժի հատուկ նշաններ, Բախի վոկալ գործերում միայն՝ f (իտալերեն՝ forte—ուժգին) և p (իտալերեն՝ piano—մեղմ), իսկ կլավիրային գործերում դինամիկան բացառիկ դեպքերում է նշված։Երաժշտության մեջ հոգեբանական նախասկզբի խորացման և գործիքների ու կատարողական արվեստի կատարելագործման հետ մեկտեղ մեծացել է ինամիկայի երանգների արտահայտչական դերը, ավելացել դրանց քանակը, տարբերակումը, ըստ այնմ՝ մանրամասնացել է նշումը նոտաներում։ Չնայած դրան, երաժշտական երկը կատարելիս շատ բան մնում է կատարողի գեղագիտական նախաձեռնությանը, նրա ստևղծագործական մեկնաբանմանը։

Որպես երաժշտական ձայնագիտության բաժին ուսումնասիրում է երաժշտական գործիքների հնչման ուժային հնարավորությունները և նպաստում գործիքաշինությանը։
Գարգար (գետ)

Գարգար, գետ Կուրի ավազանում, նրա աջակողմյան վտակը։ Սկիզբ է առնում Քիրս լեռնաշղթայի Զառիստ գագաթի լանջերից, և հոսելով Շուշի քաղաքի հարավարևելյան խոր ձորով ընթանում է նաև դեպի հյուսիս, անհետանում է գետնի տակ, և նորից դուրս գալիս գետնի երես ու թափվում Կուր գետը։


== Ծանոթագրություններ ==
Կոստիլևկա (գյուղ, Վյազեմսկի շրջան)

Անվան այլ կիրառումների համար տե՛ս՝ Կոստիլևկա (այլ կիրառումներ)Կոստիլևկա (ռուս.՝ Костылевка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոկոստեևո

Նովոկոստեևո (ռուս.՝ Новокостеево, բաշկիրերեն՝ Яңы Кәстәй), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբերտո Գրանադո Ռոմերո

Ալբերտո Գրանադո Ռոմերո (իսպ.՝ Alberto Granado Romero, օգոստոսի 8, 1922(1922-08-08), Hernando, Córdoba, Tercero Arriba Department, Կորդովա, Արգենտինա - մարտի 5, 2011(2011-03-05), Հավանա, Կուբա), արգենտինացի բժիշկ, գրող, և գիտնական։ Մասնակցել է լատինական Ամերիկայի հեղափոխությանը։ Եղել է հեղափոխական Չե Գևարայի ընկերը, նրանք միասին ճանապարհորդել են ամբողջ Լատինական Ամերիկայով։ Ինչպես նաև նա համարվում էՙ «Սանտյագո» հիվանդանոցի հիմնադիրը Կուբայում։ «Ճանապարհորդություն Չե Գևարայի հետ. հեղափոխականի ստեղծումը» գրքի հեղինակն է (անգլ.՝ Travelling with Che Guevara: The Making of a Revolutionary): Այդ գիրքը հետագայում հիմք է հանդիսացել «Չե Գևարա։ Մոտոցիկլիստի օրագիրը» ֆիլմի ստեղծման համար, որը նկարահանվել է 2004 թվականին։ Ֆիլմում երիտասարդ Ալբերտոյի դերը խաղում է դերասան Ռոդրիգո դե լա Սերնան, իսկ Չե Գևարային Գաել Գարսիա Բեռնալը։ Ծերացող Ալբերտոն ֆիլմի վերջում հայտնվում է։
Ալբերտոն մահացել է իր բնական մահով 2011 թվականի մարտի 5-ին Հավայում ութսունութ տարեկան հասակում (Կուբա)։ Կուբայի հեռուստատեսությամբ հրապարակվեց, թե ինչպես է Ալբերտո Գրանադո Ռոմերոյի աճյունը տեղափոխվում Հավայ, Վենեսուելա, այնուհետեւ Արգենտինա։ Նա մահացավ անսպասելիորեն այն ժամանակ, երբ նայում էր Չէ Գևարայի հայտնի նկարը, որը նկարվել էր Ալբերտո Կորդայի կողմից հեղափոխության տարիներին։


=== Ընտանիք ===
Ալբերտո Գրանադոն ամուսնացել է 1955 թվականին Դելիա Մարիա Դուքե Դուքեի հետ։ Նրանց ամուսնական կյանքի ընթացքում ծնվել է երեք երեխա՝ Ալբերտոն, Դելիտան և Ռոքսանան։ Նրա երեխաներից մեկը՝ Ալբերտո Գրանադոն ներկայումս Կուբայում Աֆրիկայի դեսպանատան աշխատակից է (աշխատում է տանը), նա Հավանայում ներկայացնում է Աֆրիկայի մշակույթը։


== Ծանոթագրություններ ==
Նավթի արտահոսք Վենտանիլայում

Նավթի արտահոսք Վենտանիլայում, խոշոր բնապահպանական աղետ է, որը սկսվել է 2022 թվականի հունվարի 15-ին Պերուի նավահանգստային  քաղաք Կալաոյի Վենտանիլա շրջանում։ Նավթի արտահոսք է տեղի ունեցել «Մարե Դորիկում» (Mare Doricum) նավի բեռնաթափման ժամանակ, որը պատկանում է իսպանական «Ռեպսոլ» (Repsol) նավթագազային ընկերությանը։ Ընկերությունը հայտարարել է, որ արտահոսքը տեղի է ունեցել Հունգա-Տոնգա-Հունգա-Հաապայ հրաբխի ժայթքման հետևանքով առաջացած բարձր ալիքների պատճառով։


== Իրադարձություններ ==
Արտահոսքը տեղի է ունեցել 2022 թվականի հունվարի 15-ին Լա Պամպիլա ( La Pampilla) նավթավերամշակման գործարանում, որը շահագործում է «Ռեպսոլ» ընկորության դուստր ձեռնարկությունը՝ «Repsol del Perú S.A.C.»-ը։ Սկզբում «Ռեպսոլ»-ը հայտարարել է, որ ընդամենը 7 գալոն նավթ է թափվել, սակայն առավոտյան պարզվել է, որ մոտ 6000 բարել է թափվել։
Հունվարի 25-ին Պերուի ռազմածովային ուժերը հայտնել են Լա Պամպիլա գործարանի նույն՝ թիվ 2 տերմինալում նավթի երկրորդ արտահոսքի հայտնաբերման մասին, ինչի մասին «Ռեպսոլ»-ը չէր հայտնել։ Թափվել է 8 բարել նավթ։ Ըստ հետազոտության այս արտահոսքը տեղի է ունեցել հունվարի 24-ին։ «Ռեպսոլ»-ը հայտարարել է, որ դա «մնացորդների վերահսկվող արտանետում էր»։
Պերուի շրջակա միջավայրի նախարար Ռուբեն Ռամիրեսը ասել է, որ «Ռեպսոլ»-ը անմիջապես Պերուի կառավարությանը չի հայտնել, որ 11,9 հազար բարել նավթ է լցվել օվկիանոս, ինչի համար ընկերությունը կվճարի տուգանք՝ մինչև 138 միլիոն պերուական սոլ


== Անդրադարձ ==
Պերուն 90-օրյա բնապահպանական արտակարգ իրավիճակ է հայտարարել։ Պերուի դատախազությունը հետաքննություն է սկսել վթարի վերաբերյալ։ «Ռեպսոլ»-ը պնդում է, որ ոչ Պերուի կառավարությունը, ոչ նավատորմը ցունամիի նախազգուշացում չեն տվել Պերուի ափին, ուստի կազմակերպությունը իր գործունեությունը չի դադարեցրել։


== Ծանոթագրություններ ==
(7924) Սիմբիրսկ

(7924) Սիմբիրսկ (անգլ.՝ Simbirsk), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 6-ին Նիկոլայ և Լյուդմիլա Չեռնիխների կողմից Նաուչնիում։
Միջին հեռավորությունը Արեգակից կազմում է 3,100765 ա. մ., առավելագույնը մոտենում է 2,5882 ա. մ. հեռավորության վրա և հեռանում 3,6133 ա. մ.։ Արեգակի շուրջ մեկ ամբողջական պտույտ է կատարում 1994,35 երկրային օրվա ընթացքում, իր ուղեծրով շարժվելով միջինում 0,18051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7924) Սիմբիրսկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զբարաժ (գյուղ, Կազատինի շրջան)

Անվան այլ կիրառումների համար տե՛ս՝ ԶբարաժԶբարաժ (ուկրաիներեն՝ Збараж), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1840 թվականին։
2001 թվականի տվյալներով Զբարաժ գյուղում բնակվում էր 501 մարդ։ Բնակավայրը զբաղեցնում է 2,56 կմ² տարածք։ Բնակչության խտությունը կազմում էր 195,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զիրկա (գյուղ, Լոխովիցայի շրջան)

Անվան այլ կիրառումների համար տե՛ս՝ ԶիրկաԶիրկա (ուկրաիներեն՝ Зірка), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Զիրկա գյուղում բնակվում էր 20 մարդ։ Բնակավայրը զբաղեցնում է 0,668 կմ² տարածք։ Բնակչության խտությունը կազմում էր 29,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոստովյան փողոց (Երևան)

Ռոստովյան փողոց, փողոց Երևանի Էրեբունի վարչական շրջանում։ Քաղաքային նշանակության փողոց է։


== Տվյալներ ==
Որպես Գարեգին Նժդեհի փողոցի շարունակություն, սկսվում է Արցախի պողոտայի և Գարեգին Նժդեհի փողոցի (այսպես կոչված, «Վստրեչի» կամուրջ) հանգույցից, ձգվում արևելյան ուղղությամբ և, Ջրվեժի ձորակին զուգահեռ, հասնում Ազատամարտիկների և Դավիթ Բեկի փողոցների հանգույց։
Խորհրդային տարիներին ձևավորվել է Երկաթուղայինների 1-ին և Նոր Արեշի 1-ին փողոցներից, այնուհետև ստացել է ներկայիս անվանումը։


== Հատվող փողոցներ ==
Երկաթուղայինների 9-րդ փողոց
Բուռնազյան փողոց
Մուրացանի փողոց
Լոռիս-Մելիքովի փողոց
Բելինսկու փողոց
Աթոյան փողոց
Չեռնիշևսկու փողոց
Նոր Արեշի 12-րդ փողոց
Նոր Արեշի 14-րդ փողոց
Նոր Արեշի 16-րդ փողոց
Սասունցի Դավթի փողոցի նրբանցք


== Նշանակալի օբյեկտներ ==
Տիգրան Չուխաջյանի անվան երաժշտական դպրոց


== Պատկերասրահ ==

		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
(1003) Լիլոֆի

(1003) Լիլոֆի (անգլ.՝ Lilofee), աստերոիդ աստերոիդների հիմնական գոտում։ Հայտնաբերվել է 1923 թվականի սեպտեմբերի 13-ին Կառլ Ռեյնմուտի կողմից Հայդելբերգում։ Անվանվել է գերմանական ազգային «Գեղեցկուհի պատանի Լիլոֆին» երգի հերոսուհու անունով (գերմ.՝ Die schöne junge Lilofee)։
Միջին հեռավորությունը Արեգակից կազմում է 3,139877 ա. մ., առավելագույնը մոտենում է 2,6408 ա. մ. հեռավորության վրա և հեռանում 3,6389 ա. մ.։ Արեգակի շուրջ մեկ ամբողջական պտույտ է կատարում 2032,2 երկրային օրվա ընթացքում, իր ուղեծրով շարժվելով միջինում 0,177148 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,84° անկյուն։
Լիլոֆի աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1003) Լիլոֆի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ափսանջա

Ափսանջա, գյուղ Արևմտյան Հայաստանում, Էրզրումի վիլայեթի Բասենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գիբսոն շրջան (Թենեսի)

Անվան այլ կիրառումների համար տե՛ս՝ Գիբսոն շրջան (այլ կիրառումներ)Գիբսոն շրջան (անգլ.՝ Gibson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.562 կմ² է, բնակչությունը՝ 48.154 մարդ (2000 թվականի տվյալներով)։ Շրջկենտրոնն է Թրենտոն բնակավայրը։ Կազմավորվել է 1823 թվականին։
Արկածներ տարածության ու ժամանակի մեջ

Արկածներ տարածության և ժամանակի մեջ (անգլ.՝ An Adventure in Space and Time), բրիտանական հեռուստատեսային կենսագրական դրամա, որը թողարկվել է «Դոկտոր Ով» գիտաֆանտաստիկ հեռուստասերիալի 50-ամյակի առթիվ։ Սցենարի հեղինակը Մարկ Գետիսն է, որը գրել է նաև «Դոկտոր Ով» և «Շերլոկ» սերիալների սցենարները։ 90 րապեանոց ֆիլմի մանրամասների մասին հայտնի է դարձել 2012 թվականի օգոստոսի 9-ին։ Այն ցուցադրվել է «BBC Two» հեռուստաալիքով 2013 թվականին։ Ֆիլմը պատմում է «Դոկտոր Ով» սերիալի ստեղծման վաղ պատմությունը՝ սերիալի հայտնվելն ու նրա «կյանքի» առաջին տարիները՝ ընդհուպ մինչև Դոկտորի առաջին դերակատար Ուիլյամ Հարթնելի հեռանալը։ Հեռուստածրագրի նախնական ցուցադրությունը կայացել է 2013 թվականի նոյեմբերի 12-ին Բրիտանական կինոյի ինստիտուտի շենքում Սաութբենքում։


== Ստեղծում ==
Նկարահանումներն սկսվել են 2013 թվականի փետրվարին։ Արտադրությունը կենտրոնացել է Լոնդոնում՝ «Ուիմբլդոն» ստուդիայում, սակայն նկարահանումներ անցկացվել են նաև «Բի-բի-սիի» հեռուստակենտրոնում։ Դերասան Դևիդ Բրեդլին մարմնավորել է Ուիլյամ Հարթնելին՝ առաջին Դոկտորի դերակատարին, իսկ Բրայան Կոքսը՝ Սիդնի Նյումանին՝ սերիալի ստեղծողին։ Առաջին պրոդյուսեր Վերիտի Լաբերտի դերը կատարել է Ջեսիկա Ռեյնը, իսկ առաջին ռեժիսոր Ուորիս Հուսեյնին մարմնավորել է Սաշա Դհավանը։
Առաջին Դոկտոր թոռնուհու՝ Սյուզեն Ֆորմանի դերակատար Քերոլ Էնն Ֆորդի դերը կատարել է Կլաուդիա Գրանտը։ Ջեյմի Գլովերն ու Ջեմմա Փաուելը մարմնավորել են Ուիլյամ Ռասելին ու Ժակլին Հիլին՝ Յան Չեսթերթոնի ու Բարբարա Ռայթի դերակատարներին։
Ուիլյամ Ռասելը հայտնվել է ֆիլմում Գարրի անունով կերպարի դերում սերիալում իր նախկին գործընկերոջ՝ Քերոլ Էնն Ֆորդի հետ մաիսին, որը հանդես է եկել Ջոյսի դերում։ Դրամայում հայտնվում է նաև երկրորդ Դոկտորի դերակատար Պատրիկ Տրաուտոնը, որի դերը կատարել է «Ջենտլմենների լիգա» սքեթչ-շոուում Գետիսի գործընկեր Ռիս Շիրսմիթը։
Դերասանուհի Սառա Ուինթերը մարմնավորել է BBC Radiophonic Workshop-ի աշխատակից Դելիա Դերբիշիրին, որն ստեղծել է «Դոկտոր Ով» սերիալի երաժշտական թեմայի օրիգինալ տարբերակը։ Դերասան Փիթեր Հոքինսը, որը հնչյունավորել է դալեկների օրիգինալ ձայնը սերիալում, նույնպես հայտնվել է դրամայում, որին մարմնավորել է Նիկոլաս Բրիգսը, որը հնչյունավորել է դալեկներին 2005 թվականին «Դոկտոր Ով» սերիալի վերստեղծումից հետո։
2013 թվականի փետրվարի 17-ի առավոտյան դրամային նկարահանումներ են կատարվել Լոնդոնի Վեստմինստերյան կամրջի վրա։ 1960-ական թվականների դիզայնով դալեկները հատել են կամուրջը՝ կրկնելով 1964 թվականի «Դալեկների ներխուժումը Երկիր» սերիայի հայտնի տեսարանը։ Նկարահանվել են նաև այն ժամանակների ՏԱՐԴԻՍ-ի ինտերիերը ներկայացնող տեսարաններ և ցուցադրվել 1963 թվականին օգտագործված տեսախցիկներ ու ստուդիական սարքավորումներ։


== Դերասաններ ==


=== Սերիալի դերասաններ ===


=== Աշխատակիցներ կադրից դուրս ===


=== Այլ ===


== Ծանոթագրություններ ==
Կոլրաբի

Կոլրաբի (լատ.՝ Brassica oleracea var. gongylodes), երկամյա, սննդային խոտաբույս. բանջարանոցային կաղամբի բուսաբանական տարատեսակը, պատկանում է կաղամբի ընտանիքին, տեսակը՝ կաղամբ (Brassica) :


== Ձևաբանություն ==
Բանջարեղենի անվանումը կարելի է թարգմանել որպես «կաղամբ-շաղգամ», առաջացել է գերմ.՝ Kohlrabi, Kohl «կաղամբ» և Rübe «շաղգամ»։ Իտալական անվանումն է cavolo rapa:


== Տարածում և էկոլոգիա ==

Հայրենիքը համարվում է Միջերկրական ծովի արևելքը։ Նրա մշակումը հայտնի է Հին Հռոմի ժամանակներից։


== Բուսաբանական նկարագրությունը ==
Տերևները մեծ են, ձգված, մուգ կանաչ գույնի, ավելի լավ է հարմարեցված սառը կլիմային, ցողունն ավելի արագ է ձևավորվում, քան կաղամբի գլուխը։


== Նշանակություն և օգտագործում ==

Կոլրաբիի ուտելի մասը՝ ցողունը, որը վերերկրյա մասում ստանում է գնդաձև կամ շաղգամաձև ֆորմա։ Հանդիսանում է արժեքավոր դիետիկ մթերք, միջուկը հարուստ է գլյուկոզայով, պտղաշաքարով, կալիումի աղերով, В1, В2, РР վիտամիններով։ Վիտամին С-ի պարունակությամբ կոլրաբին գերազանցում է կիտրոնին և նարինջին։
Համը նման է կաղամբի կուրծին, բայց ավելի հյութեղ, քաղցր, առանց կծվության, որը հատուկ է սպիտակագլուխ կաղամբին։
Կոլրաբին կարելի է ուտել հում, եփած և տապակած վիճակում։ Ամենահասարակ օգտագործման եղանակն է` գործածել ինչպես կարտոֆիլը:Կարելի է նաև չորացնել:Դրա համար լավ լվանալ, մաքրել կեղևից և կտրատել մանր ձողիկների, 2-4 րոպեով գցել եռման ջրի մեջ, այնուհետև զովացնել սառը ջրում, ցամաքեցնել սրբիչով և դնել չորանալու։


== Ծանոթագրություններ ==


== Արտաքին հղումներ ==
Կոլրաբի․ օգտակար և վնասակար հատկությունները
Բեար Ժեովրեսյա

Բեար Ժեովրեսյա (ֆր.՝ Béard-Géovreissiat), 2008 թվականից Ժեովրեսյա (ֆր.՝ Géovreissiat), կոմունա Ֆրանսիայում՝ Ռոն Ալպեր մարզում՝ Էն գավառում։
INSEE կոդը՝ 01170։


== Աշխարհագրություն ==
Համայնքը գտնվում է մոտ 390 կմ հարավ-արևելք Փարիզից, 75 կմ հյուսիս-արևելք Լիոնից, 26 կմ արևելք Բուրկ ան Բրեսայից։ Համայնքի տարածքում կան բազմաթիվ լճեր։


== Եղանակ ==
Կլիման ցամաքային է՝ ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Պատմություն ==
1845 թվականի մարտի 25-ին կոմունան առանձնացվել է Բրիոն քաղաքապետարանից։ 2008 թվականի հոկտեմբերի 6-ին վերանվանվել է Ժեովրեսյա։


== Բնակչություն ==
2010 թվականի տվյալներով քաղաքում ապրում է 925 մարդ։


== Վարչակազմ ==


== Տնտեսություն ==
2010 թվականի տվյալներով 617 մարդկանցից 491 (15-64 տարեկան) տնտեսապես ակտիվ են, 126-ը՝ պասիվ (ակտիվության ինդեքսը՝ 79,6%, 1999 թվականին 78,5% էր)։ 491 ակտիվ բնակիչներից 469-ը (252 տղամարդ և 217 կին) աշխատում են, գործազուրկ էր 22-ը (8 տղամարդ և 14 կին)։ 126 պասիվներից 73-ը աշակերտներ և ուսանողներ են, 28-ը՝ թոշակառուներ, 25-ն էլ պասիվ են այլ պատճառներով։


== Ծանոթագրություններ ==
Ալտու Կապիբարիբիի գավառ

Ալտու Կապիբարիբիի գավառ  (պորտ.՝ Microrregião do Alto Capibaribe), գավառ Բրազիլիայի Պերնամբուկու նահանգում։ Մտնում է Պերնամբուկու նահանգի գյուղատնտեսական շրջան (մարզ)ի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Կազինյաս
Ֆրեյ Միգելինյու
Սանտա Կրուս դու Կապիբարիբի
Սանտա Մարիյա դու Կամբուկա
Սուրուբին
Տակուարիտինգա դու Նորտի
Տորիտամա
Թխակապույտ որոր

Թխակապույտ որոր (լատ.՝ Larus canus) որորների Laridae) ընտանիքի թռչուն։


== Բնութագիր ==
Մեծահասակ թխակապույտ որորը շատ նման է ծովային որորին և ունի մինչև 43 սմ չափ, թևերի բացվածքը՝ մոտ 120 սմ։ Այն ունի 300-ից 550 գրամ քաշ։ Թխակապույտ որորի փետուրները սպիտակ են, իսկ թևերի վերջնամասը ունի մոխրագույն գունավորում։ Թևերի վերջավորությունը սև-սպիտակ է, կտուցը և թաթերը դեղնականաչավուն գունավորում ունի։  Երիտասարդ թռչունը այս գույնը ձեռք է բերում միայն երեք տարեկանում։ Էգ և որձ թռչունները արտաքինից չեն տարբերվում։ Թխակապույտ որորի կյանքի տևողությունը կարող է հասնել մինչև 25 տարի։ Նրա ձայնը հնչում է «օհ» կամ «կիա»։


== Սնունդ ==
Առաջին հերթին թխակապույտ որորի սննդի մի մասը ձուկն է կազմում։ Բացի այդ, այն սնվում է որդերով, միջատներով, բույսերի մասերով և մնացորդներով։ Ծովային որորի նման, թխակապույտ որորը աղբավայրերի և դաշտերի մնացորդները օգտագործում է որպես ուտելի սնունդ։ Հաճախակի է գնում ծովերի կեղտոտ ափերը, որտեղ նա փնտրում է խեցգետիններ, ճիճուներ և այլ սնունդ՝ առանց հրաժարվելու մակընթացության տակ ընկած մեռած ձկներից։


== Բազմացում ==

Թխակապույտ որորների մոտ սեռական հասունությունը տեղի է ունենում երեք տարեկանում։ Զուգավորման սեզոնը տևում է մայիս-հուլիս ամիսները։ Թխակապույտ որորները բնադրում են գաղութներով ջրամերձ տարածքներում։ Բույնը կառուցված է չոր, մերկ գետնի վրա, որպեսզի ծնողները կարողանան դա լավ վերահսկել։ Բների միջև հեռավորությունը կարող է լինել 5-ից 20 մ։ Էգը սովորաբար երեք ձու է դնում բույսի մասերից կառուցված բնի մեջ։ Երկու ծնողներն էլ թուխս են նստում ձվերի վրա 23-28 օր, մինչև ճուտերի դուրս գալը։ Չորս-հինգ շաբաթ անց ճուտերը սկսում են թռչել։


== Տարածվածություն ==
Թխակապույտ որորը բնակվում է հիմնականում ծովերի ափերին և միայն հազվադեպ է հանդիպում ներքին ջրային տարածքներում։ Այս տեսակը հանդիպում է Եվրասիայում և Հյուսիսային Ամերիկայում, որի խտությունը բավականին մեծ է Հյուսիսային և Կենտրոնական Եվրոպայում։ Թխակապույտ որորներից ոմանք ձմռանը գաղթում են Միջերկրական ծովի ափերը կամ Հյուսիսային Աֆրիկա։


== Դասակարգում ==
2018 թվականի փետրվարին առանձնացվել է 4 ենթատեսակ՝

Սովորական որոր- Լ. Գ. canus - Linnaeus, 1758 թվական, հայտնաբերվել է Եվրոպայում և Արևմտյան Ասիայում։
Ռուսական ընդհանուր որորheinei - Homeyer, 1853 թվական, հայտնաբերվել է Հյուսիսային Ասիայի կենտրոնում։
Կամչատկական որոր- kamtschatschensis - Բոնապարտ, 1857 թվական, հայտնաբերվել է Հյուսիսարևելյան Ասիայում։
Կարճապոչ որոր-Larus canus brachyrhynchus  Richardson, 1831 թվական, հայտնաբերվել է Ալյասկայի և Կանադայի արևմտյան շրջաններում։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Հղումներ ==
Ռուսաստանի ողնաշարավոր կենդանիներ։ Թխակապույտ որոր Archived 2018-03-22 at the Wayback Machine..
Сизая чайка на сайте Ecosystema.ru.
Կուլմբախ (քաղաք)

Անվան այլ կիրառումների համար տե՛ս՝ Կուլմբախ (այլ կիրառումներ)Կուլմբախ (գերմ.՝ Kulmbach, «կուլմ»՝ բարձունք, «բախ»՝ աղբյուր), քաղաք Գերմանիայում, շրջանային կենտրոն, տեղակայված է Բավարիա երկրամասում՝ Ֆիխթելգեբիրգ (Վերին Ֆրանկոնիա) շրջանում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 26 768 մարդ է (2010 թվականի դեկտեմբերի 31-ի տվյալներով)։ Զբաղեցնում է 92,77 կմ²։ Պաշտոնական կոդը՝ 09 4 77 128։
Քաղաքը ստորաբաժանվում է 37 քաղաքային շրջանների։
Քաղաքի ամենահայտնի տեսարժան վայրը դուքսերի ամրոցն է՝ Պլասենբուրգը, որը համարվում է քաղաքի խորհրդանիշը։
Կուլմբախի գարեջրային մշակույթը աշխարհի հնամյա մշակույթներից մեկն է։ Կուլմբախում է արտադրվում Գերմանիայի գարեջրի արդյունաբերության ամենամեծ հատվածը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Սևտիրոջ լիճ

Սևտիրոջ լիճ, լճակ Հայաստանի Սյունիքի մարզում, Սյունիքի բարձրավանդակում, Ծղուկի լեռների հյուսիսարևմտյան մասում։ Ծովի մակարդակից 3098 մ բարձրության վրա, մակերեսը՝ 22 հա։


== Ծանոթագրություններ ==
Վոտկինսկի շրջան

Վոտկինսկի շրջան (ռուս.՝ Воткинский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1926 թվականին։ Վարչական կենտրոնը՝ Վոտկինսկ։


== Աշխարհագրություն ==
Շրջանի տարածքի մակերեսը կազմում է 1863,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24380 մարդ։ Բնակչության խտությունը կազմում էր 13,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
628

628 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 628 թվականն է, 
VII դարի 28-րդ տարին։


== Դեպքեր ==


== Ծնունդներ ==


== Մահեր ==
Կոմիտաս Ա Աղցեցի, Ամենայն հայոց կաթողիկոս 613 թվականից (ծ. անհայտ)
Նա Հերյոնգ

Նա Հերյոնգ (հանգըլ՝ 나해령, հանչա՝ 羅海嶺, նոյեմբերի 11, 1994(1994-11-11), Բուչոն, Գյոնգի, Հարավային Կորեա),  հարավկորեական դերասանուհի և երգչուհի։ 
Ծնվել է 1994 թվականի նոյեմբերի 11-ին։ Հարավկորեական BESTie աղջիկների խմբի մակնեն (ամենափոքր անդամը) է։ Նախկինում եղել է EXID խմբի անդամ, խմբում մնացել է երկու ամիս, հետո դուրս է եկել խմբից, որ շարունակի իր դերասանական գործունեություն։ Դեռ փոքր տարիքից Հերյոնգը երազել է դառնալ դերասանուհի, 10 տարեկանում խաղացել է իր առաջին դերը «Sharp» և «Magic Kid Masuri» սերիալներում, այդտեղից էլ սկսել է նրա դերասանական գործունեությունը։


== Սկավառակագրություն ==


=== EXID-ի կազմում ===
«Whoz That Girl»(2012)
«I Do»(2012)


=== BESTie-ի կազմում ===
«Excuse Me»(2015)
«Hot Baby»(2014)
«Like A Star»(2014)
«Thank You Very Much»(2014)
«Love Options»(2013)
«Zzang Christmas»(2013)
«Pitapat»(2013)


== Ֆիլմագրություն ==


=== Ֆիլմեր ===


=== Հեռուստադրամաներ ===


=== Էստրադա ===


=== Տեսահոլովակներ ===


== Ծանոթագրություններ ==
Վաճառականների ընկերության պահեստներ

Վաճառականների ընկերության պահեստներ (ռուս.՝ Склады купеческого общества),  Կալինինգրադի տարածաշրջանի և Ռուսաստանի ճարտարապետական հուշարձան։ Գտնվում է Սովետսկ քաղաքում, եվրոպական ոճի պահպանված տուն-պահեստ է։ Կառույցը համարվում է Սովետսկ քաղաքի  մշակութային ժառանգության օբյեկտ։


== Նկարագրություն ==

Մշակութային ժառանգության օբյեկտ հանդիսացող վաճառականների ընկերության պահեստները կառուցվել է 1835 թվականին Թիլզիտում`Հյուսիսային Եվրոպայում հայտնի ֆախվերկ ոճով։ Գտնվում է գրեթե Նեման գետի ափին, Լուիզա թագուհու կամրջի հարևանությամբ։
Օգտագործվում է նախնական նշանակցության համար`որպես շինանյութերի պահեստ։ Չնայած հնամաշ արտաքին տեսքին, շենքը տպավորիչ տեսք ունի, ուստի մեծ հետաքրքրություն է առաջացնում քաղաքի զբոսաշրջիկների և այցելուների շրջանում։
Երկաթուղայինների երկու շենքերը քանդելուց հետո այն կառույցը Կալինինգրադի մարզում  պատմական ֆախվերկ կոնստրուկցիայով կառուցված միակ օրինակն է, որի ներկայիս վիճակը մտահոգում է  Սովետսկ քաղաքի հասարակությանը։


== Ծանոթագրություններ ==


== Արտաքին հղումներ ==
Վաճառականների ընկերության պահեստներ